Kapelan
Kapelan je mladi kršćanski svećenik (obično odmah nakon posvećenja) koji pomaže župniku oko obaveza vezanih za župu. U tom kontekstu, pojam označava pripravnika, koji se priprema za samostalno vođenje župe. Osim toga, pojam kapelan odnosi se na svećenika zaduženog za posebne skupine ljudi. Tako postoji npr.: bolnički kapelan, zatvorski kapelan, vojni kapelan, sudski kapelan i slično. Ovi svećenici često bogoslužje obavljaju u manjim (i improviziranim) Kapelama - odakle i dolazi naziv kapelan od latinske riječi "capellanus".